Diari Oficial de la Generalitat Valenciana


Sumari del DOGV 4505, del 22-05-2003 (2003/5942)

Informació pública de les bases per a la convocatòria d'ajudes a entitats no governamentals que desenvolupen programes a països del tercer món.
-----------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5942


Data del document
:   15-05-2003

Organisme emissor
:   Ajuntament de Torrent

Tipus de document
:   Resolució

Descriptors 

:   * Torrent
    * ajuda al desenvolupament
    * ajuda pública
    * organització no governamental
    * cooperació internacional
    * suport econòmic

Informació pública de les bases per a la convocatòria d'ajudes a entitats no governamentals que desenvolupen programes a països del tercer món. [2003/M5942]
  
Objecte: bases per a la convocatòria d'ajudes a entitats no governamentals que desenvolupen programes a països del tercer món.
  
Sol·licituds: podran optar a estes ajudes les ONGD amb domicili social o representació a la Comunitat Valenciana, que complisquen els següents requisits:
  
1. Estar legalment constituïdes.
  
2. Mancar de fins de lucre.
  
3. Tindre com a fins institucionals la realització d'activitats relacionades amb la cooperació al desenvolupament i el foment de la solidaritat entre els pobles.
  
4. Disposar de l'estructura suficient per a garantir el compliment dels seus objectius.
  
Documentació: les ONGD que concorren a estes subvencions hauran d'aportar la següent documentació:
  
1. Instància dirigida a l'alcalde president d'este Ajuntament.
  
2. Una mateixa ONGD podrà presentar un o més projectes, especificant en cada projecte.
  
a) Títol del projecte.
  
b) País beneficiari i localització detallada.
  
c) Durada.
  
d) Sector de la cooperació.
  
e) Antecedents i origen del projecte.
  
f) Beneficiaris.
  
g) Contrapart local o entitat receptora.
  
h) Justificant i descripció del problema origen del projecte.
  
i) Objectius i resultats proposats.
  
j) Activitats previstes (cronograma i descripció de cadascuna d'elles).
  
k) Cost i finançament, incloses les aportacions.
  
l) Mitjans materials.
  
m) Personal contractat i el seu origen.
  
n) Indicadors i mètodes d'avaluació prevists.
  
o) Totes les dades que servisquen per a valorar la viabilitat tècnica, sociocultural i econòmica del projecte.
  
En un annex al projecte figuraran necessariament les següents dades:
  
a) Títol del projecte.
  
b) País i localitat on es desenvoluparà.
  
c) Quantia econòmica total del projecte.
  
d) Quantia sol·licitada a l'ajuntament.
  
e) Resum del projecte.
  
f) Altres fonts de finançament.
  
g) Data de finalització del projecte.
  
3. Memòria de la institució corresponent a l'any 2002.
  
4. Document acreditatiu de la seua inscripció en el Registre d'Associacions o Fundacions, còpia dels estatuts, fotocòpia de la targeta d'identificació fiscal i el DNI del representant legal.
  
5. Certificat de l'acord de l'òrgan competent pel qual s'aprove el programa i es comprometa la diferència entre el cost i la subvenció que es concedisca.
  
6. Exposició de l'estructura personal i material de la ONG.
  
Termini: el termini de presentació de sol·licituds serà de 30 dies hàbils a partir del següent de la publicació en el Diari Oficial de la Generalitat Valenciana.
  
Lloc de lliurament: les sol·licituds es lliuraran en el Registre d'Entrada de l'Ajuntament, carrer de Ramón y Cajal, 1.
  
Examen de la documentació: la documentació relativa a les bases es podrà examinar en l'Oficina d'Informació de l'Ajuntament de Torrent, de 08.00 a 19.00 hores, de dilluns a divendres, i de 09.00 a 13.00 hores, els dissabtes.